**LEGO Sumo 2x2 disciplīna**

**Apraksts**

Šajās sacensībās no piedalās divas komandas. Mača laikā pie ringa drīkst atrasties tikai divi komandas dalībnieki, kuri attālināti ar bluetooth vai wifi palīdzību kontrolē savus robotus ar mērķi izstums sāncenšu robotus ārpus ringa. Katra komanda nodrošina sevi ar vadības ierīcēm (pultis, telefoni).

Sacensību noteikumi

1. Sacensībās sacenšas divas komandas, katra ar diviem robotiem. Mērķis - izstums pretinieku robotus no ringa.
2. Robots tiek noņemts no mača, ja kāda no detaļām ir skārusi virsmu ārpus ringa.
3. Uzvar tā komanda, kuras kaut viens robots ir palicis pēdējais ringā.
4. Raundu dalībnieki nedrīkst pieskarties robotiem.

**Laukums**

Sacensību laukums 1x1m (kvadrāts), roboti tiek novietoti stūros, vienas komandas robotiem obligāti jābūt novietotiem blakus stūros.

**Robots**

|  |  |  |  |  |
| --- | --- | --- | --- | --- |
|  | Augustums (cm) | Platums (cm) | Garums (cm) | Svars (kg) |
| LEGO Sumo | Neierobežots | 20 | 20 | 1 |

Robotā nedrīkst izmantot programmu, ja rodas aizdomas par programmas izmantošanu komanda tiek diskvalificēta. Pirms sacensībām robotiem tiek pārbaudīts, svars, izmēri un motoru skaits robotos.

Dalībniekiem ir tiesības starp raundiem operatīvi veikt izmaiņas robota konstrukcijā (tajā skaitā - remonts, barošanas elementu maiņa, programmas izvēle u.tml.), ja vien veiktās izmaiņas nav pretrunā robotu konstrukcijai piemērojamajām prasībām un nepārkāpj sacensību reglamentu. Tiesnesis jebkurā sacensību laikā drīkst veikt robota tehnisko pārbaudi, t.sk. atkārtoti izmērīt izmēru, svaru u.tml. Operatīvajām robota konstrukcijas izmaiņām veltīto laiku kontrolē tiesnesis, taču tas nedrīkst pārsniegt 3 minūti, ja komanda nespēj veikt nepieciešamās izmaiņas, lai robots startētu tiek piešķirts zaudējums.

**Sacensību norises kārtība**

Sekojot tiesneša instrukcijām, viens no komandas dalībniekiem novieto robotu ringā. Pēc uzstādīšanas ringā robotus nedrīkst pārvietot uz citu vietu. Pēc tiesneša signāla “Sākt” komandas var ieslēgt robotus. Vienā mačā ir trīs raundi (līdz 2 uzvarām) un mačs ilgst ne vairāk kā 2 minūtes. Ja roboti „saķeras” un nepārvietojas vairāk par 15 sek., tiek piešķirts strīds, un cīņa tiek atkārtota. Raundu apturēšana, turpināšana un pabeigšana notiek pēc tiesneša signāla. Ja ringā ir palikuši un saķērušies divi roboti atkārtota cīņa notiek starp šiem diviem robotiem, ja ringā palikuši trīs roboti, tad saķeršanās gadījumā cīņa tiek atkārtota komandām pilnos sastāvos.

Atkarībā no dalībnieku skaita tiek izspēlēts apļa turnīrs (cīnās katrs ar katru) vai tiek izmantota divkāršā izslēgšanas sistēma.